《梦芙蓉 南荡泛舟，用梦窗韵》
清代·朱祖谋

帘花摇梦绮。引行云棹过，丽娃乡里。绀波无岸，秋在锦机外。

冷霞熏客醉。西亭曾试香被。脆笛风前，呼秋人晚步，罗袜细尘起。

卷尽吴魂网底。来去箫声，散落中洲佩。霸图重问，一笑闹红洗。

远峰休扫翠。鸳鸯解妒眉意。料理浮家，寻鸱夷旧话，飘断五湖水。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。